मोतिहारी. जिले के विभिन्न जगहों पर रविवार की रात से सोमवार की दोपहर तक हुई अगलगी में 329 घर जल गए। इस दौरान करीब साठ लाख की संपत्ति नष्ट हो गई। घटना में एक मैट्रिक का परीक्षार्थी सहित दो लोग झुलस कर घायल हो गए। सबसे बड़ी घटना केसरिया में हुई। यहां 300 घर जल गए। जबकि संग्रामपुर में छह, हरसिद्धि में पांच, चकिया में सात, सुगौली में दस व मेहसी में एक घर जला है। आग बुझाने के दौरान सुगौली में मैट्रिक का परीक्षार्थी व मेहसी में एक बच्चा झुलस गया।
केसरिया थाना क्षेत्र के सुंदरापुर चट्टी में सोमवार को अचानक आग लगने से तीन सौ घर जल गए। देखते ही देखते पूरा गांव आग की चपेट आ गया। घटना में कपड़ा, अनाज, आभूषण सहित पचास लाख से अधिक की संपत्ति का नुकसान हुआ है। घटना की सूचना मिलते ही थानाध्यक्ष जीतेंद्र देव दीपक, सीओ नरेन्द्र कुमार दल-बल के साथ पहुंच वहां पहुंच गए। वहीं हरसिद्धि में अगलगी में पांच घर जलकर राख हो गए।
बैरियाडीह पंचायत के फुलवरिया टोला गांव में रविवार की रात अचानक आग लग जाने से गफूर मियां, ऐनुल मियां, चांद मियां, ईसू मियां एवं इसराइल मियां के घर जल गए। संग्रामपुर थाना क्षेत्र की दक्षिणी मधुबनी पंचायत के घुसियार हरिजन टोला में छह घर जल गए।
hin_Deva hin_Deva hin_Deva